‘আমরা অনেক কর্মসংস্থান করেছি’, দাবি মমতার

ওয়েব ডেস্ক : ‘আমরা অনেক কর্মসংস্থান করেছি’, মেয়ো রোডের সভা থেকে এমনটাই দাবি করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। তিনি বলেছেন, তৃণমূল (TMC) সরকারের আমলে আমরা ২ কোটি লোকের চাকরি দিয়েছি। তাদের আমলে রাজ্যে বেকারত্বের হার কমেছে বলে দাবি করেছেন মমতা।

বাংলায় চাকরি নেই। সেই কারণে রাজ্য ছাড়ছেন বহু মানুষ। কান পাতলে কিছুটা এমনই কথা শোনা যায় সাধারণ মানুষের মুখে। এ নিয়ে মাঝেমধ্যেই তৃণমূল সরকারকে আক্রমণ করে থাকেন বিরোধীরা। আজ সেই সব আক্রমণের জবাব দিলেন মমতা(Mamata Banerjee)। তিনি বলেছেন, ‘আমরা অনেক কর্মসংস্থান করেছি’। এর পরে তিনি বলেন, “আমাদের আমলে আমরা ২ কোটি লোকের চাকরি দিয়েছি। আমরা অনেক কর্মসংস্থান করেছি। বেকারত্বের হার আমরা কমিয়েছি ৪০ শতাংশ। ‘কর্মদিগন্ত’ এশিয়ার বৃহত্তম লেদার কমপ্লেক্সে ৩৫ হাজার কোটি টাকা বিনিয়োগ হয়েছে। সাড়ে ৭ লক্ষ লোকের চাকরি হবে। বেঙ্গল সিলিকন ভ্যালিতে ২৭ হাজার কোটি টাকার বিনিয়োগে ৭৫ হাজার আইটি সংস্থান হাব তৈরি হবে।”

আরও খবর : ‘চুপ, মুখে আঙুল দিন তো!’ হঠাৎ রেগে গেলেন মমতা! কেন?

মমতা আরও বলেছেন, মেট্রো কোচ, ওয়াগন ফ্যাক্টরি, জাহাজ ফ্যাক্টরি স্টিল ফ্যাক্টরি, পাওয়ার ফ্যাক্টরি, দেওচা পাচামি, জঙ্গল মহল, ৬টা ইকোনমিক করিডর, ইন্ডস্ট্রিয়াল পার্ক, এসএসএসই স্মল স্কেল, মিডিয়াম স্কেলে আমরা নাম্বার ওয়ান। MSME-তে মেয়েদের কর্মসংস্থানের দিকেও আমরা ভারতে নাম্বার ওয়ান।

এর পরেই বিজেপি (BJP) সরকারকে আক্রমণ করে মমতা বলেন, “বিজেপি সরকার প্রতিশ্রুতি দিয়েছিল ২ কোটি লোকের চাকরি দেবে। কিন্তু কত কোটি লোকের চাকরি দিয়েছে? ২২ লক্ষ পরিযায়ী শ্রমিক, যাদের কাজ ভাল, তাদের ডেকে নিয়ে যায়, এখন অত্যাচার করছে। আমাদের এখানেও দেড় কোটি পরিযায়ী শ্রমিক রয়েছে, আমরা তো অত্যাচার করি না। নির্বাচন এলেই এজেন্সির দাপাদাপি বাড়ে। আমি অনেক প্রধানমন্ত্রী দেখেছি, আমি বইও লিখব, কে কেমন ছিল, বইমেলায় বেরোবে। ”

দেখুন অন্য খবর :